APROBACIÓN DEFINITIVA DA ORDENANZA FISCAL DA TAXA POLOS SERVIZOS DE AXUDA NO FOGAR
ADMINISTRACIÓN LOCAL — Municipal — Estrada, A (Ordenanzas e Regulamentos, 01/07/2015)

Elevado a definitivo o acordo plenario do 7 de maio de 2015 de establecemento e a regulación da Taxa pola prestación dos servizos de axuda no fogar, ao non terse presentado reclamacións durante o prazo anunciado no B. O. P. do 15-05-15, faise publico o texto íntegro da ordenanza correspondente, en cumprimento do disposto no artigo 17.4 do Texto Refundido da Lei Reguladora das Facendas Locais, aprobado polo R. Decreto Lexislativo 2/2004. No uso das facultades conferidas polos artigos 133.2 da Constitución; 106 da Lei 7/1985, do 2 de abril, reguladora das bases do réxime local, e 57 do Texto refundido da Lei reguladora das facendas locais, aprobado polo R. Decreto-Lexislativo 2/2004, do 5 de marzo, o Concello de A Estrada establece a taxa pola prestación dos servizos de axuda no fogar, regulada pola presente ordenanza fiscal de acordo co disposto nos artigos 15 a 19 do dito texto refundido. Constitúe o feito impoñible desta taxa a prestación dos servizos básicos e complementarios de axuda no fogar consonte á regulamentación aprobada por este Concello.1. Están obrigados ao pagamento desta taxa, de acordo coa súa capacidade económica, as persoas que se beneficien polos servizos de axuda no fogar e de teleasistencia prestados polo Concello de A Estrada.2. Se a persoa beneficiaria dos servizos carecese de capacidade para obrar, a obriga de pagamento recaerá sobre quen ostente a súa representación legal. A esixencia da responsabilidade e a determinación das persoas responsables realizarase nos termos establecidos na Lei Xeral Tributaria. Non se outorgarán outros beneficios que os previstos en normas con rango de lei e nos tratados internacionais.1. A fixación da cota tributaria está rexida polos criterios de capacidade económica e de participación económica indicados nos artigos 21 a 24, ambos incluídos, da ordenanza reguladora do servizo de axuda no fogar.2. Anualmente, o departamento de benestar social solicitará de cada unha das persoas beneficiarias a documentación pertinente para actualizar a súa capacidade económica e, se é o caso, a redución aplicable aos custos dos servizos.3. Con referencia á data de entrada en vigor desta ordenanza, en tanto non se proceda a unha nova estimación, os custos son os seguintes: A) Servizo de axuda no fogar: B) Servizo de Teleasistencia.: 19,45 euros / mes.1. A obriga do pagamento nace dende o inicio da prestación do servizo e manterase en tanto non concorra algunha das causas sinaladas no artigo 17 da ordenanza reguladora.2. O período impositivo será mensual.1. O departamento de benestar social, dentro dos cinco primeiros días de cada mes, comunicará á oficina xestora unha relación comprensiva das altas e baixas producidas no mes anterior, con indicación das contas bancarias das persoas obrigadas ao pagamento, así como dos servizos prestados e demais datos necesarios para liquidar. As matrículas ou listas cobratorias aprobaranse pola Alcaldía ou órgano en que delegue.2. O pagamento realizarase a mes vencido mediante a domiciliación bancaria que as persoas beneficiarias deberán ter comunicado por escrito ao departamento de benestar social.3. O suxeito pasivo que, por causas derivadas da organización do servizo, non recibise a prestación, será compensado co desconto proporcional ao tempo da interrupción, que se fará efectivo na mensualidade en que se produciu a incidencia ou, como máximo, na seguinte.4. Procederase á baixa de oficio por mor da causa sinalada na alínea f) do artigo 17.1 da ordenanza reguladora do servizo a partir da terceira falta acumulada de pagamentos. En cumprimento do disposto no artigo 56.7 de Lei 13/2008, de servizos sociais de Galicia, os importes procedentes das persoas usuarias como participación no custo dos servizos sociais comunitarios quedan afectados ao financiamento dos servizos sociais recibidos. As infraccións e sancións rexeranse pola Lei Xeral Tributaria e demais normativa de aplicación. A presente ordenanza, aprobada definitivamente o 7 de maio de 2015, entrará en vigor unha vez publicada no Boletín Oficial da Provincia e comezará a aplicarse a partir do primeiro día do mes natural seguinte á dita publicación. Queda derrogado o acordo plenario do 10 de outubro de 1997, regulador do prezo público pola prestación do Servizo de Axuda no fogar. A Estrada, 22 de xuño de 2015.—O Alcalde, José C. López Campos.